|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

**A Képviselő-testület 2025. május 21-ei**

**rendes ülésére**

**Tárgy:** Javaslat a Budapest Főváros VII. kerület Erzsébetváros Önkormányzata Képviselő-testületének a vezetői pótlék megállapításáról, valamint egyes vezetői munkakörök elnevezéséről szóló rendelet megalkotására, a korábbi rendelet hatályon kívül helyezésére

**Készítette:**

dr. Mészáros-Rajczi Andrea

aljegyző

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A rendelet-tervezet elfogadásához minősített szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzatának Képviselő-testülete a 102/2025. (IV.16.) határozatával döntött 2025. július 1. napjától Budapest Főváros VII. Kerület Erzsébetvárosi Polgármesteri Hivatal új belső szervezeti tagozódásáról, melynek végrehajtására felkérte a Polgármestert és a Jegyzőt.

Budapest Főváros VII. kerület Erzsébetváros Önkormányzata Képviselő-testületének 34/2015. (X.30.) önkormányzati rendelete szól a vezetői pótlék megállapításáról, valamint a vezetői munkakört betöltők közszolgálati jogviszonyával összefüggő egyes kérdésekről. A rendelet értelmében a Polgármesteri Hivatalban az elkülönült szervezeti egységek vezetésére irodavezetői kinevezés adható.

Tekintettel azonban arra, hogy a fent hivatkozott határozattal új szervezeti struktúra került megalkotásra új vezetői fórumok létrehozásával, szükségesé vált a vezetői pótlékokról szóló önkormányzati rendelet felülvizsgálata.

Javaslom, hogy a jelenleg hatályos rendeletet a Képviselő-testület helyezze hatályon kívül, és az új szervezeti struktúrának, valamint vezetői szinteknek megfelelően új rendeletet alkosson.

A Képviselő-testület döntési hatáskörét a Magyarország helyi önkormányzatairól szóló 2011. évi CLXXXIX. törvény 42.§ 1. pontja alapozza meg, mely szerint a képviselő-testület hatásköréből nem ruházható át a rendeletalkotás.

Kérem a Tisztelt Képviselő-testületet az előterjesztés megtárgyalására és a rendelet-tervezet elfogadására.

**Hatásvizsgálat**

Budapest Főváros VII. kerület Erzsébetváros Önkormányzata Képviselő-testületének a vezetői pótlék megállapításáról, valamint egyes vezetői munkakörök elnevezéséről szóló rendelete megalkotásának várható hatásai a jogalkotásról szóló 2010. évi CXXX. törvény 17. §-a szerint:

1. **A jogszabály társadalmi, gazdasági, költségvetési hatásai**

A rendeletmódosítással közvetlenül összefüggő társadalmi hatás nem kimutatható.

1. **A jogszabály környezeti és egészségi következményei**

A rendeletmódosítás végrehajtásának környezeti, egészségi következményei nincsenek.

1. **A jogszabály adminisztratív terheket befolyásoló hatásai**

A rendeletmódosításnak adminisztratív terheket befolyásoló hatásai minimálisak.

1. **A jogszabály megalkotásának szükségessége, a jogalkotás elmaradásának várható következményei**

A rendeletmódosítás esetleges elmaradása esetén a jelenleg hatályos rendeletben a vezetői szintek megnevezése nem fedi az újonnan létrejövő vezetői szintek és szervezeti tagozódás elnevezését, ezért a korábbi rendelet hatályon kívül helyezése és új rendelet megalkotása szükséges.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti és tárgyi feltételek biztosítottak, a pénzügyi feltételek az Önkormányzat 2025. évi költségvetésében rendelkezésre állnak.

Budapest, 2025. május 6.

**Niedermüller Péter**

**Polgármester**

Mellékletek:

Előterjesztés melléklete:

* Budapest Főváros VII. kerület Erzsébetváros Önkormányzatának Képviselő-testülete 102/2025. (IV.16.) határozata
* Rendelet-tervezet a vezetői pótlék megállapításáról, valamint egyes vezetői munkakörök elnevezéséről