|  |
| --- |
| **Budapest Főváros VII. kerület Erzsébetváros Önkormányzata**  **Nagy Andrea képviselő, Devosa Gábor képviselő** |

Ikt. szám: Napirendi pont: ………….

**ELŐTERJESZTÉS**

**a Képviselő-testület 2025. május 21-ei**

**rendes ülésére**

**Tárgy:** Javaslat Budapest Főváros Közgyűlése számára az erzsébetvárosi közterületi fizető parkolás - a Rottenbiller utca, Thököly út, Dózsa György út és Városligeti fasor által határolt területen, beleértve a határoló tereket és utcákat - hétvégi kiterjesztésére

**Készítette:**

Nagy Andrea

képviselő

Devosa Gábor

képviselő

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Mint az Önök előtt is ismeretes az egyik kiemelt probléma a lakosság szempontjából Erzsébetvárosban a parkolóhelyek hiánya. A kerületi lakók munkájukból hazatérve csak lakóhelyüktől távol találnak helyet közterületen való parkolásra.

A megemelt díjtételű kerületi lakossági várakozási engedélynek köszönhetően jelentősen csökkent a kiadott közterületi lakossági parkolási engedélyek száma, azonban még így is nehézkes a parkolás az itt élők számára. Ez a helyzet nem változik a hétvégi időszakban sem.

Külső-Erzsébetvárosban a Ligetbe és a környező szabadidős- és kulturális intézményekbe látogatók jelentős része Külső-Erzsébetváros közterületein parkolnak, mivel a hétvégi időszakban minden idelátogató számára ingyenes a parkolás. Ez jelentős forgalmi terhet jelent ezen a területen hétvégén is.

Ebben a helyzetben az ezen a területen élő kerületi lakosok szenvednek hátrányt, ha napközben gépjárművel szeretnék ügyeiket intézni (nagybevásárlás, családlátogatás stb.), és ki kell álljanak a parkolóhelyekről. Hazatérve sokszor csak utcákkal arrébb találnak parkolóhelyet.

A belváros ezen területe tömegközlekedéssel rendkívül jól megközelíthető, nem feltétlenül indokolt ebben a zónában a hétvégére ingyenes parkolást biztosítani a város más részéről, vagy vidékről ideérkezők számára.

Ezen a területen alternatív parkolási lehetőségek rendkívül korlátozottak. A 100 éves lakóépületek nem rendelkeznek mélygarázzsal, sem pedig udvarra való beállási lehetőségekkel. A kerületi lakók számára gépjárműveik elhelyezésére egyéb alternatív megoldás nem áll rendelkezésre.

Kérem a Tisztelt Képviselő-testületet támogassa előterjesztésünket, melyben felkérjük Budapest Főváros Közgyűlését, hogy a fenti indokok alapján vezesse be a hétvégi időszakban a fizető parkolást a Rottenbiller utca, Thököly út, Dózsa György út és Városligeti fasor által határolt területen, beleértve a határoló tereket és utcákat.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2025. (V.21.) határozata az erzsébetvárosi közterületi fizető parkolás hétvégi kiterjesztése tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. felkéri Budapest Főváros Közgyűlését, a Budapest Főváros Közgyűlése 30/2010. (VI. 4.) önkormányzati rendelete 3. § (3) bekezdése szerinti „B” várakozási övezetének a Rottenbiller utca, Thököly út, Dózsa György út és Városligeti fasor által határolt területén, beleértve a határoló tereket és utcákat, a közterületi fizető parkolás hétvégi kiterjesztésére.
2. felkéri a Polgármestert, hogy a döntésről tájékoztassa Budapest Főváros Közgyűlését, valamint kezdeményezzen egyeztetést Budapest Főváros Önkormányzata Főpolgármesterével a hétvégi fizető parkolás kialakítására vonatkozóan.

**Felelős:** Niedermüller Péter polgármester

**Határidő:** 1. pont tekintetében 2025. május 21.

1. pont tekintetében 2025. június 30.

Budapest, 2025. május 8.

Nagy Andrea Devosa Gábor

képviselő képviselő