|  |
| --- |
| **Budapest Főváros VII. kerület Erzsébetváros Önkormányzata**  **Beregi Balázs képviselő** |

Ikt. szám: Napirendi pont: ………….

**ELŐTERJESZTÉS**

**a Képviselő-testület 2025. május 21-ei**

**rendes ülésére**

**Tárgy:** Javaslat a Budapest Főváros Önkormányzata, a Budapest Főváros VII. kerület Erzsébetváros Önkormányzata, a Fővárosi Önkormányzati Rendészeti Igazgatóság és az Erzsébetváros Rendészeti Igazgatósága közötti négyoldalú közterület-felügyeleti feladatok átadás-átvételéről szóló megállapodás módosításának kezdeményezésére

**Készítette:**

Beregi Balázs

képviselő

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

2025. június 21-től Belső-Erzsébetváros több utcájában is megváltozik a forgalmi rend a Fővárosi Közgyűlés döntése alapján. Olyan lényeges változások lesznek ezeken a területeken, amelyek várhatóan többletfeladatokat rónak a kerületi rendészekre. Éppen ezért szükséges Budapest Főváros Önkormányzata, Budapest Főváros VII. Kerület Erzsébetváros Önkormányzata, a Fővárosi Önkormányzati Rendészeti Igazgatóság és Erzsébetváros Rendészeti Igazgatósága között 2021. április 29. napján a közterület-felügyeleti feladatok átadás- átvétele tárgyában létrejött megállapodás módosítása oly módon, hogy az együttműködés jegyében lehetőséget teremtsünk arra, hogy fővárosi rendészek ne csak a fővárosi fenntartású területeken láthassanak el szolgálatot, hanem Belső-Erzsébetvárosban is, különös tekintettel a megváltozott forgalmi rendű utcákban.

A javaslat elfogadásával a Képviselő-testület felkéri a Polgármestert és Erzsébetváros Rendészeti Igazgatóságának vezetőjét, hogy a fenti szempontok szerint kezdeményezzék Budapest Főváros Önkormányzatánál és a Fővárosi Önkormányzati Rendészeti Igazgatóságnál a jelenleg hatályos – az előterjesztés mellékleteként csatolt- megállapodás módosítását.

Kérem a Tisztelt Képviselő-testületet, támogassa előterjesztést.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2025. (V.21.) határozata a Budapest Főváros Önkormányzata, a Budapest Főváros VII. kerület Erzsébetváros Önkormányzata, a Fővárosi Önkormányzati Rendészeti Igazgatóság és az Erzsébetváros Rendészeti Igazgatósága közötti közterület-felügyeleti feladatok átadás-átvételéről szóló megállapodás módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy kezdeményezi a Budapest Főváros Önkormányzata, a Budapest Főváros VII. kerület Erzsébetváros Önkormányzata, a Fővárosi Önkormányzati Rendészeti Igazgatóság és az Erzsébetváros Rendészeti Igazgatósága közötti négyoldalú közterület-felügyeleti feladatok átadás-átvételéről szóló megállapodás módosítását azzal, hogy fővárosi rendészek ne csak a fővárosi fenntartású területeken láthassanak el szolgálatot, hanem Belső-Erzsébetvárosban is, különös tekintettel a megváltozott forgalmi rendű utcákban.

**Felelős:** Niedermüller Péter polgármester

**Határidő:** 2025. június 30.

Budapest, 2025. május 8.

Beregi Balázs

képviselő

Előterjesztés melléklete:

Közterület-felügyeleti feladatok átadás-átvételéről szóló egységes szerkezetű megállapodás